HRVATSKA VATROGASNA ZAJEDNICA

Predsjedništvo Hrvatske vatrogasne zajednice

Na temelju odredbe članka 30. Statuta Hrvatske vatrogasne zajednice broj: 1027-1/08, od 21. lipnja 2008., Izmjene i dopune Statuta Hrvatske vatrogasne zajednice, broj: 795-2/09, od 15. lipnja 2009., i Izmjene i dopune Statuta Hrvatske vatrogasne zajednice, KLASA: 007-02/15-01/01, URBROJ: 363-02/01-15-2-13 od 22. rujna 2015., Predsjedništvo Hrvatske vatrogasne zajednice na 11. sjednici održanoj dana 18. prosinca 2015. u Jastrebarskom, donijelo je
O D L U K U

o obaveznom redosljedu korespodencije između

Hrvatske vatrogasne zajednice sa tijelima državne uprave,

vatrogasnim zajednicama županija i Grada Zagreba, vatrogasnim zajednicama

gradova, općina i područja te javnim vatrogasnim postrojbama
i dobrovoljnim vatrogasnim društvima
I.

Dobrovoljna vatrogasna društva, javne vatrogasne postrojbe, vatrogasne zajednice općina, gradova i područja te vatrogasne zajednice županija i grada Zagreba, prilikom namjere podnošenja službenih upita, dokumenata i akata  (dalje: akti) prema Hrvatskoj vatrogasnoj zajednci ili tijelima državne uprave, takav službeni upit najprije se mora podnijeti na rješavanje nadležnoj, odnosno hijerarhijski višoj vatrogasnoj zajednici.

II.

Dobrovoljna vatrogasna društva, javne vatrogasne postrojbe, vatrogasne zajednice općina, gradova, područja te vatrogasne zajednice županija i grada Zagreba obavezne su poštivati utvrđenu vatrogasnu hijerarhiju prilikom podnošenja akata nadležnim vatrogasnim zajednicama.

III.

Ukoliko doborovoljno vatrogasno društvo, javna vatrogasna postrojba ili vatrogasna zajednica ne podnese akt nadležnoj vatrogasnoj zajednici u prvom stupnju, vatrogasna zajednica kojoj je takav akt podnesen istog će proslijediti na rješavanje nadležnoj vatrogasnoj zajednici u prvom stupnju, te o tome obavijestiti podnositelja akta.

IV.


Vatrogasna zajednica prosljeđuje cjelokupni spis predmeta hijerarhijski višoj vatrogasnoj zajednici na rješavanje ukoliko ne postoji stvarna nadležnost za rješavanje predmeta, ukoliko podnositelj zahtjeva da se predmet proslijedi višoj vatrogasnoj zajednici na rješavanje, ili ukoliko vatrogasna zajednica kojoj je predmet podnesen nije u mogućnosti riješiti takav zahtjev. 

V.

Hrvatska vatrogasna zajednica, kao krovna vatrogasna organizacija, sukladno odredbi članka 18. Zakona o vatrogastvu („Narodne novine“ broj 106/99, 117/01, 36/02, 96/03, 139/04, 174/04, 38/09, 80/10), koja objedinjava sve vatrogasne organizacije i postrojbe na području Republike Hrvatske, te zastupa i promiče interese vatrogastva na teritoriju Republike Hrvatske i predstavlja hrvatsko vatrogastvo u međunarodnim vatrogasnim organizacijama, isključivo je nadležna da u ime svih dobrovoljnih vatrogasnih društava, javnih vatrogasnih postrojbi, vatrogasnih zajednica općina, gradova i područja te vatrogasnih zajednica županija i grada Zagreba komunicira sa tijelima državne uprave.

Prije upućivanja zahtjeva nadležnom tijelu državne uprave, koja inicijativa je pokrenuta od hijerarhijski niže vatrogasne organizacije, Hrvatska vatrogasna zajednica će takav podnesak pravno i nomotehnički doraditi, sukladno pravilima.

Iznimno od odredbe stavka 1., Hrvatska vatrogasna zajednica, na prethodno podnesen i obrazožen zahtjev može podnositelju zahtjeva odobriti da se i samostalno obrati tijelu državne uprave, uz obavezu da se cjelokupna kopija korespodencije dostavlja na znanje Hrvatskoj vatrogasnoj zajednici.

VI.

 Ukoliko se aktom tijela državne uprave utječe na interese cjelokupnog hrvatskog vatrogastva, Hrvatska vatrogasna zajednica će sa sadržajem takvog akta upoznati vatrogasne zajednice županija i grada Zagreba, koje su isti dužne dostaviti svim vatrogasnim zajednicama općina, gradova i područja sa svojeg područja, dok su iste dužne proslijediti ga svim dobrovoljnim vatrogasnim društvima i javnim vatrogasnim postrojbama na svom području.

VII.

Odredbe ove Odluke ne odnose se na zahtjeve koji se podnose prema odredbama zakona koji uređuje pravo na pristup informacijama.

VIII.

Ova Odluka stupa na snagu danom donošenja.

